open-index/open-wikipedia-markdown huggingface dataset:
Γιάννης Καλιτζάκης

Ο **Γιάννης Καλιτζάκης** (Ελευσίνα, 17 Φεβρουαρίου 1966) είναι Έλληνας παλαίμαχος διεθνής ποδοσφαιριστής που αγωνιζόταν ως κεντρικός αμυντικός και είχε την προσωνυμία *Νίντζα*.

## Καριέρα
### Σε συλλογικό επίπεδο
Ξεκίνησε το ποδόσφαιρο από τον Πανελευσινιακό, αγωνίστηκε για ένα εξάμηνο με τον Διαγόρα Ρόδου και το 1987 πήρε μεταγραφή για τον Παναθηναϊκό, όπου παρέμεινε επί μία δεκαετία. Στο «τριφύλλι» υπήρξαν συμπαίκτες του, μεταξύ άλλων, οι Δημήτρης Σαραβάκος, Νίκος Σαργκάνης, Κριστόφ Βαζέχα και Στράτος Αποστολάκης.

Το 1997 αποκτήθηκε από την ΑΕΚ για να σταματήσει το ποδόσφαιρο το 2001 στον Εθνικό Αστέρα.

Άξιο αναφοράς είναι το γεγονός ότι είναι ο μοναδικός ποδοσφαιριστής που έχει κατακτήσει το τρόπαιο σε όλους τους τελικούς του κυπέλλου Ελλάδας που έχει αγωνιστεί (επτά συνολικά), έξι φορές με τον Παναθηναϊκό (1988, 1989, 1991, 1993, 1994, 1995) και μία με την ΑΕΚ (2000). Με τον Παναθηναϊκό έχει κατακτήσει επίσης 4 πρωταθλήματα (1990, 1991, 1995, 1996) και 3 Σούπερ Καπ (1988, 1993, 1994).

### Στις εθνικές ομάδες
Το ντεμπούτο του με την Ελλάδα πραγματοποιήθηκε στις 16 Δεκεμβρίου 1987 στον εντός έδρας αγώνα, που διεξήχθη στη Ρόδο, εναντίον της Ολλανδίας για την προκριματική φάση του Euro 1988.

Συμμετείχε στο Μουντιάλ 1994 στις ΗΠΑ, όπου αγωνίστηκε και στους τρεις αγώνες που έδωσε η ελληνική ομάδα.

Έχει αγωνιστεί συνολικά 71 φορές με τη γαλανόλευκη φανέλα (1987-1998) ενώ υπήρξε στέλεχος και της εθνικής Νέων το 1985.

### Ανά περίοδο

## Προσωπική ζωή
Έχει δύο παιδιά: τον Ιωσήφ (γενν. 1990) και την Ελίνα (γενν. 1996).

## Πηγές
* Η καριέρα του Γιάννη Καλιτζάκη στο national-football-teams
* Το προφίλ του Γιάννη Καλιτζάκη στο transfermarkt

## Εξωτερικοί σύνδεσμοι
* 
* 
*

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Πανελευσινιακού
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Παγκοσμίου Κυπέλλου 1994
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Σούπερ Λιγκ Ελλάδας
Ένοπλες δυνάμεις

Οι **ένοπλες δυνάμεις** μιας χώρας αποτελούν την αμυντική δύναμη και τους αντίστοιχους φορείς της κυβέρνησης. Υπάρχουν με σκοπό την προώθηση την εσωτερικής και εξωτερικής πολιτικής του κυβερνητικού σώματος στο οποίο υπάγονται, όπως και για την προστασία του σώματος αυτού και του έθνους που αντιπροσωπεύουν από εξωτερικούς και εσωτερικούς εχθρούς.

## Τμήματα των ενόπλων δυνάμεων
Με την ευρεία έννοια, οι όροι «ένοπλες δυνάμεις» και «στρατός» εκλαμβάνονται συχνά ως συνώνυμοι, αν και ο στρατός συνδέεται κυρίως με τις επίγειες δυνάμεις, ενώ οι ένοπλες δυνάμεις απαρτίζονται συνήθως από ένα συνδυασμό επίγειων, θαλάσσιων και εναέριων μέσων.

Στην Ελλάδα, οι ένοπλες δυνάμεις περιλαμβάνουν τον στρατό ξηράς, το ναυτικό και την αεροπορία. Ανώτατο ρυθμιστικό όργανο των ελληνικών ενόπλων δυνάμεων είναι το Γενικό Επιτελείο Εθνικής Άμυνας (ΓΕΕΘΑ). Αρχηγός των ενόπλων δυνάμεων της χώρας, σύμφωνα με το Σύνταγμα της Ελλάδας είναι ο Πρόεδρος της Ελληνικής Δημοκρατίας.

## Παραπομπές


## Εξωτερικοί σύνδεσμοι
* 
* 

Κατηγορία:Στρατός
Υπερηχοτομογραφία

Η **υπερηχοτομογραφία** είναι μία ιατρική απεικονιστική μέθοδος που παράγει εικόνες μερών του ανθρωπίνου σώματος χρησιμοποιώντας τους υπερήχους. Ο υπερηχοτομογράφος είναι ένα μηχάνημα με αρχιτεκτονική όμοια με αυτή του ηλεκτρονικού υπολογιστή που δέχεται σήματα από έναν πομποδέκτη, τα επεξεργάζεται και τα μετατρέπει σε εικόνες σε ασπρόμαυρη ή έγχρωμη μορφή. Ο πομποδέκτης είναι το περιφερειακό εξάρτημα του μηχανήματος το οποίο στέλνει υπερήχους προς το σώμα με κατεύθυνση που καθορίζει ο εξεταστής και ταυτοχρόνως δέχεται τις ανακλάσεις τους και τις μετατρέπει σε εικόνα. 

Κάθε ιστός του σώματος έχει μια ειδική συμπεριφορά στους υπερήχους κι έτσι ανακλά, διαθλά ή "απορροφά" διαφορετικό ποσό κυμάτων από αυτά που δέχεται. Έτσι ο υπολογιστής αφού δεχτεί τις ανακλάσεις και γνωρίζοντας το ποσό των κυμάτων που στάλθηκαν, αποδίδει ένα χρώμα ή μιά απόχρωση του γκρι σε κάθε ιστό και τα εμφανίζει σε μία οθόνη σαν εικόνες. Οι εικόνες αυτές μελετώνται από τον εξεταστή κι αυτός με τη σειρά του εξάγει διαγνωστικά συμπεράσματα. 

Πάνω σε αυτές τις βασικές αρχές στηρίζεται η υπερηχοτομογραφία. Τη λέμε τομογραφία επειδή οι υπέρηχοι που στέλνει ο πομποδέκτης είναι σε διάταξη επιπέδου και ο υπολογιστής κάνει εικόνες που μοιάζουν με πραγματικές τομές των εξεταζομένων μερών ή οργάνων.

## Παραπομπές


Κατηγορία:Υγειονομικές διαγνωστικές εξετάσεις
Κατηγορία:Τεχνολογίες απεικόνισης
Κρατικός Αερολιμένας Αγρινίου

**Κρατικός Αερολιμένας Αγρινίου<br />**



Γενικά



IATA
AGQ
ICAO
LGAG



Τύπος Αεροδρομίου
Πολιτικό (Κλειστό)




Χειριστής
Αερολέσχη Αγρινίου




Εξυπηρετεί
Λειτουργία Αερολιμένα υπό Αναστολή



Γεωγραφικές Συντεταγμένες
38.615663 Βόρεια
21.390809 Ανατολικά




Υψόμετρο
154 πόδια47 μέτρα





Απόσταση από:

Στις παρυφές της πόλης.


Διάδρομος



Κατεύθυνση
Μήκος
Επιφάνεια



Πόδια
Μέτρα



14 / 32 (ILS? / VOR?)
4,144
1.260 x 30
Άσφαλτος

Σημειώσεις


α. Ο Αερολιμένας έχει ταξινομηθεί από την ΥΠΑ ως: Εσωτερικών Συγκοινωνιών.β. Ο διάδρομος έχει και φωτισμό.


Ο **Κρατικός Αερολιμένας Αγρινίου** (συντομογραφίες: IATA: **AGQ**, ICAO: **LGAG**, ΥΠΑ: **ΚΑΑΓ**) είναι το αεροδρόμιο του Αγρινίου το οποίο βρίσκεται στις παρυφές της πόλης, στην περιοχή Δοκίμι. Η έκτασή του υπολογίζεται στα 512 στρέμματα και η λειτουργία του βρίσκεται υπό αναστολή.

Σε κοντινή απόσταση βρίσκεται το πιο σύγχρονο πλην επίσης υπό αναστολή Στρατιωτικό Αεροδρόμιο Αγρινίου, στο οποίο έδρευε η *132 Σμηναρχία Μάχης*, ενώ ο νομός εξυπηρετείται και από τον Κρατικό Αερολιμένα Ακτίου.

## Ιστορικό
Είναι από τα παλαιότερα πολιτικά αεροδρόμια της χώρας αφού πρωτολειτούργησε το 1931 με πτήσεις της Ελληνικής Εταιρίας Εναερίων Συγκοινωνιών (Ε.Ε.Ε.Σ.), η οποία και ανέστειλε κάθε δραστηριότητά της με την είσοδο των Ναζιστικών στρατευμάτων στη χώρα.

Κατά τη διάρκεια λειτουργίας του αεροδρομίου μετά τον Β΄ Παγκόσμιο Πόλεμο, οι Ολυμπιακές Αερογραμμές εκτελούσαν πτήσεις από και προς Αθήνα και Ιωάννινα, χρησιμοποιώντας το ως ενδιάμεσο σταθμό των εκατέρωθεν διαδρομών. Το Αεροδρόμιο σταμάτησε να δέχεται επιβατικά δρομολόγια το 1977 και έχει πια εγκαταλειφθεί στην τύχη του, παρά το καθεστώς «υπό αναστολή λειτουργίας» που του αποδίδεται από την ΥΠΑ και το αίτημα που έχουν εκφράσει κατά καιρούς φορείς της περιοχής για επαναλειτουργία του.

Στο χώρο του αεροδρομίου είχε προγραμματιστεί να δημιουργηθεί η *Πανεπιστημιούπολη Αγρινίου* και για το σκοπό αυτό έχει ήδη παραχωρηθεί ένα τμήμα της έκτασής του, στο Πανεπιστήμιο Δυτικής Ελλάδας. Με την κατάργηση του αυτόνομου Πανεπιστημίου Δυτικής Ελλάδας κατά το σχέδιο «Αθηνά», το αεροδρόμιο χρησιμοποιείται αποκλειστικά από την Αερολέσχη Αγρινίου, η οποία άλλωστε εδρεύει στον αερολιμένα και αναπτύσσει όλες τις δραστηριότητές της εκεί από το 1980. Από τον Μάιο του 2008, λειτουργεί το Εκπαιδευτικό Κέντρο ΥΠΑΜ της Αερολέσχης Αγρινίου, για υπερελαφρά αεροσκάφη μετατόπισης κέντρου βάρους *(weight shift)* και 3 αξόνων *(3-axis)*.

## Παραπομπές


## Εξωτερικοί σύνδεσμοι
* Αερολέσχη Αγρινίου 
* Πληροφορίες για το αεροδρόμιο από το airliners.gr
* Το Πολιτικό Αεροδρόμιο Αγρινίου στο OurAirports 
* Ιστοσελίδα Υπηρεσίας Πολιτικής Αεροπορίας

Κατηγορία:Αεροδρόμια στην Ελλάδα
Αεροδρόμιο
Κατηγορία:Κρατικοί Αερολιμένες εσωτερικών συγκοινωνιών
Άγιος Νείλος

Η ονομασία **Άγιος Νείλος** μπορεί να αναφέρεται:

* στον Άγιο Νείλο το Μυροβλήτη (1601–1651).
* στην περιοχή Άγιος Νείλος στο Άγιο Όρος.
* στην περιοχή Άγιος Νείλος του Πειραιά.
Φακές

Οι **φακές** *(lentil soup)*, αναφέρονται σε μια ποικιλία από χορτοφαγικές και κρεατικές σούπες οι οποίες περιέχουν φακές. Η σούπα, μπορεί να περιέχει πράσινες, καφέ, κόκκινες, κίτρινες ή μαύρες φακές, με ή χωρίς φλοιό. Οι κίτρινες ή οι κόκκινες αποφλοιωμένες φακές, αποσυντίθενται στο μαγείρεμα, δημιουργώντας έτσι μια παχύρευστη σούπα.

## Ιστορία και λογοτεχνία
thumb|200px|left|Σούπα από κόκκινες φακές.
Στα Παλαιολιθικά και Μεσολιθικά στρώματα, ξεθάφτηκαν φακές στο Σπήλαιο Φράγχθι στην Ελλάδα (9.500 έως 13.000 χρόνια πριν), στο τέλος της Μεσολιθικής εποχής στη *Mureybet* και *Tell Abu Hureyra* στη Συρία και σε τοποθεσίες που χρονολογούνται από το 8000 π.Χ. στην περιοχή της Ιεριχούς. Οι Αρχαίοι Έλληνες, ήσαν λάτρεις της σούπας από φακές, γεγονός που αποδεικνύεται από το σχόλιο του Αριστοφάνη: «Εσύ, που τολμάς να προσβάλλεις τη σούπα φακών, την πιο γλυκιά από τις λιχουδιές». Η σούπα φακών αναφέρεται στην Αγία Γραφή: Στη Γένεση 25:30-34, ο Ησαύ ετοιμάζεται να εγκαταλείψει την πρωτοτοκία του, για μια κατσαρόλα με ευωδιαστή κόκκινη σούπα φακών (ένα «συσσίτιο από χορτόσουπα» σε ορισμένες εκδόσεις) που μαγειρεύτηκε από τον αδελφό του, τον Ιακώβ. Στην εβραϊκή παράδοση, η σούπα από φακές σερβίρεται σε περιόδους πένθους, η καμπυλότητα της φακής, υποδηλώνει τον πλήρη κύκλο της ζωής.

## Ποικιλίες
αριστερά|μικρογραφία|Ελληνική σούπα με καφέ φακές.
Οι φακές, μπορεί να περιέχουν λαχανικά, όπως καρότα, πατάτες, σέλινο, μαϊντανό, τομάτα, άνηθο, κολοκύθι και κρεμμύδι. Κοινά αρτύματα είναι το σκόρδο, φύλλο δάφνης, κύμινο, ελαιόλαδο και ξίδι. Μερικές φορές γαρνίρεται με κρουτόν *(croutons)* ή ψιλοκομμένα βότανα ή βούτυρο, ελαιόλαδο, κρέμα γάλακτος ή γιαούρτι. Η Ινδική σούπα φακών, περιέχει μια ποικιλία από αρωματικά μπαχαρικά. Στη Μέση Ανατολή η προσθήκη χυμού λεμονιού, δίνει μια ισχυρή όξινη γεύση και κόβει το αίσθημα βάρους του πιάτου. Στην Αίγυπτο, η σούπα συνήθως πολτοποιείται πριν από το σερβίρισμα και παραδοσιακά καταναλώνεται τον χειμώνα.

## Διατροφικές ιδιότητες
thumb|200px|Ποικίλα είδη φακής, τα οποία χρησιμοποιούνται στις σούπες φακής.
thumb|200px|Σούπα με κόκκινες φακές.
Οι φακές αναγνωρίζονται ως ιδιαιτέρως θρεπτικές, είναι μια καλή πηγή πρωτεϊνών, διαιτητικών ινών, σιδήρου και καλίου. Ο Ιπποκράτης συνταγογραφούσε τις φακές, στους ασθενείς με ηπατικές ασθένειες.

## Δείτε επίσης
* Φάβα, ινδικά παρασκευάσματα φακής
* Σούπα Έζο-γκελίν, τουρκικής καταγωγής σούπα με φακές και πλιγούρι.

## Παραπομπές


## Εξωτερικοί σύνδεσμοι
*  "Lentil soup recipe on AllRecipes" http://allrecipes.com/recipe/lentil-soup/ 
*  "Lentil soup recipe on Recidemia" https://web.archive.org/web/20160304100508/http://en.recidemia.com/wiki/Lentil_soup
*  Turkish Red Lentil Soup (Kirmizi Mercimek Corbasi) recipe

Κατηγορία:Σούπες
Κατηγορία:Φαγητά με όσπρια
Κατηγορία:Κουζίνα της Μέσης Ανατολής
Κατηγορία:Αιγυπτιακή κουζίνα
Κατηγορία:Ισραηλινή κουζίνα
Κατηγορία:Εβραϊκή κουζίνα
Κατηγορία:Φαγητά της αρχαιότητας
Κατηγορία:Ελληνικές σούπες
Κατηγορία:Παγκόσμια κουζίνα
Βάρδα

Η **Βάρδα** είναι κωμόπολη της Ηλείας και αποτελεί την ιστορική έδρα του Δήμου Ανδραβίδας-Κυλλήνης, καθώς πρώην δημοτικό διαμέρισμα και έδρα του «Καποδιστριακού» Δήμου Βουπρασίας. Ο πληθυσμός της, σύμφωνα με την εθνική απογραφή του 2011, είναι 2.291 κάτοικοι.

Η περιοχή έχει αγροτικό χαρακτήρα και σε αυτή παράγονται πολλά προϊόντα: είναι γνωστό από παλιά το γιαούρτι, οι ντομάτες και τα νεότερα χρόνια οι φράουλες. Πιθανολογείται ότι οφείλει το όνομά της (Βουπρασία) στην εμποροπανήγυρη των ζώων που ελάμβανε χώρα στην περιοχή κατά τα παλαιότερα χρόνια (*βούς* + *πιπράσκω*).

Έχει ένα Δημοτικό Σχολείο, Γυμνάσιο και Ενιαίο Λύκειο, ενώ η ποδοσφαιρική ομάδα της Βάρδας είναι ο Παμβουπρασιακός, που έχει αγωνιστεί στη Δ' και Γ' Εθνική.

## Ιστορία
Η Βάρδα είναι σχετικά νέα κωμόπολη, η περιοχή μέχρι τον 19ο αιώνα ανήκε στην Μανωλάδα. Το 1888 πέρασε από την περιφέρεια της Μανωλάδας η σιδηροδρομική γραμμή και δημιουργήθηκε ο "Σιδηροδρομικός σταθμός Μανωλάδος". Έπειτα ο οικισμός μετονομάστηκε επισήμως σε "Σιδηροδρομικός σταθμός Βάρδας" από την φράση που έλεγαν οι ταξιδιώτες "Βάρδα να περάσω". Κατόπιν εξελίχθηκε σε οικισμό και επικράτησε η ονομασία Βάρδα.

Στο σημείο που βρίσκεται σήμερα η σύγχρονη κωμόπολη, τότε ανήκε στην Μανωλάδα. Το 1316 έγινε η Μάχη της Μανωλάδας μεταξύ Καταλανών και Βυζαντινών με νίκη των δεύτερων.

Την δεκαετία του '60 αυξήθηκε ο πληθυσμός της από κατοίκους των περιοχών που δημιουργήθηκε το φράγμα του Πηνειού όπου εγκαταστάθηκαν μόνιμα στην Βάρδα.

## Δημογραφικά στοιχεία
Η εξέλιξη του πληθυσμού του καθαυτού οικισμού της Βάρδας:

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Εξωτερικοί σύνδεσμοι
* Δήμος Βουπρασίας - Ιστορικά Στοιχεία, vouprasia.gov.gr. Ανακτήθηκε: 20/02/2013.
* Ε.Ε.Τ.Α.Α. - Διοικητικές μεταβολές Βάρδας Ηλείας, eetaa.gr. Ανακτήθηκε: 19/02/2014.
* Ε.Ε.Τ.Α.Α. - Διοικητικές μεταβολές Kοινότητας Βάρδας Ηλείας, eetaa.gr. Ανακτήθηκε: 19/02/2014.
* Βάρδα, moriasnow.gr

Κατηγορία:Δήμος Βουπρασίας
Κατηγορία:Κωμοπόλεις της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Καλυβάκια Ξενιών Ηλείας

:*Για οικισμούς με ίδιο όνομα στην Ηλεία, δείτε: [[Καλυβάκια Ηλείας]]*

Τα **Καλυβάκια** είναι χωριό της Ηλείας και ανήκει στην Τοπική Κοινότητα Ξενιών, της Δημοτικής Ενότητας Βουπρασίας του πρώην Δήμου Βουπρασίας.
Είναι παρόχθιος οικισμός της τεχνητής λίμνης Πηνειού.

## Ιστορία
Το χωριό αναφέρεται ότι ήταν ακατοίκητο την εποχή του Καποδίστρια.

Την 20/04/1835 ο οικισμός προσαρτάται στον τότε Δήμο Ξενίας. Με το ΦΕΚ 5Α της 08/03/1841 αποσπάται από το Δήμο Ξενίας και προσαρτάται στο Δήμο Βουπρασίων. Την 28/08/1912 με το ΦΕΚ 256Α αποσπάται από το Δήμο Βουπρασίων και προσαρτάται στην κοινότητα Ζόγκας. Το ΦΕΚ 28Α της 08/02/1916 αποσπά τον οικισμό από την κοινότητα Ζόγκας και τον προσαρτά στην κοινότητα Ξενιών. Με το ΦΕΚ 182Α της 24/09/1971 ορίζεται έδρα της κοινότητας Καλυβακίων, όπως μετονομάστηκε μέχρι το 1984 η Κοινότητα Ξενιών. Με το ΦΕΚ 244Α της 04/12/1997 προσαρτάται στο Δήμο Βουπρασίας.

Ο οικισμός απείχε μία ώρα δρόμο στα 1885 από τη Μανωλάδα, την έδρα του τότε Δήμου Βουπρασίων.

## Δημογραφικά στοιχεία
Η δημογραφική εξέλιξη του μόνιμου πληθυσμού του οικισμού τον 21ο αιώνα είναι η εξής:

## Λοιπά στοιχεία
Πολιούχος του χωριού είναι η "Ζωοδόχος Πηγή". Στα πλαίσια των εορτασμών της διεξάγεται τα τελευταία χρόνια στο χωριό αγώνας δρόμου σε μια περιοχή με ιδιαίτερη φυσική ομορφιά.

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8

## Βιβλιογραφία
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Καλύβια

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Καλυβακίων Ξενιών Ηλείας, eetaa.gr. Ανακτήθηκε: 18/02/2014.
* Ε.Ε.Τ.Α.Α. - Διοικητικές μεταβολές Κοινότητας Ξενιών Ηλείας, eetaa.gr. Ανακτήθηκε: 18/02/2014.
* Καλυβάκια Ξενιών Ηλείας, moriasnow.gr

Κατηγορία:Δήμος Βουπρασίας
Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Μεταφυσική

Η οντολογική **μεταφυσική** είναι παραδοσιακός κλάδος της φιλοσοφίας και σχετίζεται με την ερμηνεία της θεμελιώδους φύσης του όντος (ύπαρξης) και του κόσμου που το περιβάλλει αν και δεν είναι ιδιαίτερα εύκολο να οριστεί. Η μεταφυσική ως υπερώνυμο (ευρύ) φιλοσοφικό πεδίο μελέτης έχει ως αντικείμενο τις πρώτες αρχές (θεμελίωση και φύση της υποστατότητας του οτιδήποτε), κι επίσης αφηρημένες έννοιες όπως η ύπαρξη, η γνώση, η ταυτότητα, ο χρόνος και η αλήθεια. Η μεταφυσική συχνά συγχέεται με την πνευματικότητα και το υπερφυσικό· όμως η μεταφυσική αποτελεί αντικείμενο μελέτης· τα εργαλεία της μελέτης δύνανται να είναι ορθολογικά-επιστημονικά ή πνευματιστικά-θρησκευτικά (δεν χρησιμοποιούν όλοι οι στοχαστές τα ίδια εργαλεία· όμως τα ερωτήματα παραμένουν τα ίδια). Η παραδοσιακή μεταφυσική προσπαθεί να απαντήσει σε δύο βασικά ερωτήματα με τους ευρύτερους δυνατούς όρους:

# Τελικά, τι *βρίσκεται εκεί*;
# Με τι *μοιάζει*;

Εκείνος που μελετά τη μεταφυσική ονομάζεται *μεταφυσικός*. Ο μεταφυσικός προσπαθεί να αποσαφηνίσει τις θεμελιώδεις έννοιες με τις οποίες οι άνθρωποι προσπάθουν να κατανοήσουν τον κόσμο, π.χ., ύπαρξη, τα αντικείμενα και οι ιδιότητές τους, ο χώρος και ο χρόνος, η αιτία και το αποτέλεσμα. 

## Συναφείς κλάδοι
Κεντρικός κλάδος της μεταφυσικής είναι οντολογία, η έρευνα για τις βασικές κατηγορίες της ύπαρξης (του είναι) και των μεταξύ τους σχέσεων. Άλλος κεντρικός κλάδος της μεταφυσικής είναι η κοσμολογία, η μελέτη της προέλευσης, της βασικής δομής, τη φύσης και της δυναμικής του σύμπαντος. Ορισμένοι περιλαμβάνουν την επιστημολογία ως ένα άλλο επίκεντρο της μεταφυσικής, αλλά η συγκεκριμένη συμπερίληψη αμφισβητείται. 

Πριν από τη σύγχρονη ιστορία της επιστήμης, τα επιστημονικά ζητήματα που αντιμετωπίστηκαν ως μέρος της μεταφυσικής είναι γνωστά ως φυσική φιλοσοφία. Αρχικά, ο όρος επιστήμη (Λατινικά: scientia) σήμαινε απλά γνώση. Η επιστημονική μέθοδος, όμως, μεταμορφώθηκε σε φυσική φιλοσοφία μέσω της εμπειρικής δραστηριότητας που προκύπτει από το πείραμα σε αντίθεση με την υπόλοιπη φιλοσοφία. Έως το τέλος του 18ου αιώνα, είχε αρχίσει να ονομάζεται «επιστήμη» προκειμένου να διακρίνεται από τη φιλοσοφία. Στη συνέχεια, η μεταφυσική συμβόλιζε τη φιλοσοφική έρευνα μη εμπειρικού χαρακτήρα για τη φύση της ύπαρξης. Ορισμένοι φιλόσοφοι της επιστήμης, όπως οι νεοθετικιστές, θεωρούν ότι η φυσική επιστήμη απορρίπτει τη μελέτη της μεταφυσικής, ενώ άλλοι φιλόσοφοι της επιστήμης διαφωνούν έντονα.

## Παραπομπές σημειώσεις


## Βιβλιογραφία
*Gay, Peter *The Enlightenment*, vol. 1 (*The Rise of Modern Paganism*), Chapter 3, Section II, ISBN 978-0393313024
*Geisler, Norman L. (1999) *Baker Encyclopedia of Christian Apologetics*. Baker Books, ISBN 978-0801021510
*

## Εξωτερικοί σύνδεσμοι

* Αρχιμ. Βησσαρίων Κουότσης, ''Philosophia Ancilla Theologiae: η πλατωνίζουσα και η αριστοτελική μεσαιωνική Μεταφυσική'', Ανοιχτοί Ορίζοντες 05/01/2023. 
* Metaphysics στην Encyclopædia Britannica
* The Metaphysics of Origin by A.D. Toms
* 
*
Μέριδα (Ισπανία)

Η **Μέριδα** (ισπανικά: *Mérida*, εξτρεμαδουρικά: *Méria*) είναι η πρωτεύουσα και δεύτερη σε πληθυσμό πόλη της αυτόνομης κοινότητας της Εξτρεμαδούρα στη νοτιοδυτική Ισπανία. Είναι παραποτάμια πόλη, επί του ποταμού Γουαδιάνα και βρίσκεται στην επαρχία Μπαδαχόθ, ανατολικότερα της ομώνυμης πρωτεύουσας της περιφέρειας. Κατά την εκτίμηση του 2009 η Μέριδα είχε πληθυσμό 56.987 κατοίκους.

Η Μέριδα είναι μεγάλος συγκοινωνιακός κόμβος. Το 1940 αριθμούσε 25.000 κατοίκους. Κατά τους ρωμαϊκούς χρόνους έφερε το όνομα «Εμέριτα Αουγούστα» (*Emerita Augusta*) και ήταν πρωτεύουσα της ρωμαϊκής περιφέρειας της Λουζιτανίας.
Στη Μέριδα σώζονται σήμερα πολλά λείψανα ρωμαϊκών τειχών, ναών και μαυσωλείων, το αρχαίο αμφιθέατρο και το ρωμαϊκό θέατρο.

## Παραπομπές


Κατηγορία:Εξτρεμαδούρα
Κατηγορία:Πόλεις της Ισπανίας
Στάδιο Σαν Μαμές (1913)

Το **Σαν Μαμές** (ισπανικά: *San Mamés*) ήταν το γήπεδο της Αθλέτικ Μπιλμπάο στο Μπιλμπάο της Ισπανίας. Η Αθλέτικ είναι γνωστή σαν «*Los Leones de San Mamés*» (τα λιοντάρια του Αγίου Μάμα). Αυτό, όπως και η ονομασία του γηπέδου, οφείλεται στο ότι το γήπεδο είναι χτισμένο κοντά σε έναν ναό αφιερωμένο στον Άγιο Μάμα. Ο Άγιος Μάμας ήταν ο πρώτος που έριξαν οι Ρωμαίοι στα λιοντάρια, αλλά έκαναν πίσω και δεν τον πείραξαν. Το στάδιο κατασκευάστηκε το 1913 και χωράει 40.000 θεατές. Ανακατασκευάστηκε για το Παγκόσμιο Κύπελλο της FIFA του 1982. Τον Μάρτιο του 2006 ξεκίνησε να χτίζεται το νέο στάδιο δίπλα σε αυτό, το οποίο με την ολοκλήρωση της κατασκευής του νέου κατεδαφίστηκε.

## Παραπομπές


## Εξωτερικοί σύνδεσμοι

* Επίσημη ιστοσελίδα του γηπέδου
* Ιστοσελίδα για το γήπεδο

Κατηγορία:Στάδια ποδοσφαίρου στην Ισπανία
Κατηγορία:Χώρα των Βάσκων
Κατηγορία:Αθλέτικ Μπιλμπάο
Κατηγορία:Στάδια ποδοσφαίρου στη Χώρα των Βάσκων
Κατηγορία:Στάδια Παγκοσμίου Κυπέλλου Ποδοσφαίρου 1982
Χρήστος Μπράβος

Ο **Χρήστος Μπράβος** (1948-21 Απριλίου 1987) ήταν ποιητής της γενιάς του '70. 

## Βιογραφικά στοιχεία
Ο Χρήστος Μπράβος γεννήθηκε στη Δεσκάτη Χασίων, σπούδασε μαθηματικός, και εργάστηκε ως υπάλληλος του Υπουργείου Οικονομικών.  Δημοσίευσε τις ποιητικές συλλογές "Ορεινό καταφύγιο" και "Με των αλόγων τα φαντάσματα". Πέθανε σε ηλικία 39 ετών από ανίατη νόσο. Μετά το θάνατό του δημοσιεύτηκαν κι άλλες δουλειές του.  Ποιήματα του έχουν μελοποιήσει ο Θανάσης Παπακωνσταντίνου και ο Πάρις Παρασχόπουλος.

## Εργογραφία

*Ορεινό καταφύγιο, Αθήνα: Κείμενα 1983.
* *Με των αλόγων τα φαντάσματα*, Αθήνα: Κείμενα 1985.
**Μετά τά μυθικά: Ποιήματα*, εἰκόνες Χρόνης Μπότσογλου, πρόλογος Μιχάλης Γκανάς, ἐπιμέλεια και ἐπίμετρο Μισέλ Φάις. Ἀθήνα: Πατάκης 1996. 
**Βραχνός προφήτης: Ποιήματα και κριτικά κείμενα 1981-1987* επιμέλεια: Πόπη Γκανά, επίμετρο: Χρήστος Δανιήλ, Αθήνα: Μελάνι, 2019

## Παραπομπές

 

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Στάδιο Χοσέ Ρίκο Πέρεθ

Το **Στάδιο Χοσέ Ρίκο Πέρεθ** (*Estadio José Rico Pérez*) βρίσκεται στο Αλικάντε της Ισπανίας. Η χωρητικότητά του είναι 29.584 θεατές και χτίστηκε το 1974. Χρησημοποιείται πιο πολύ για αγώνες ποδοσφαίρου και είναι η έδρα της Αλικάντε και της Έρκουλες.

## Παραπομπές


Κατηγορία:Στάδια ποδοσφαίρου στην Ισπανία
Κατηγορία:Έρκουλες Αλικάντε
Κατηγορία:Κτίρια και κατασκευές στην Κοινότητα της Βαλένθια
Χοσε Ρικο Περεθ
Κατηγορία:Στάδια Παγκοσμίου Κυπέλλου Ποδοσφαίρου 1982
Κατηγορία:Αλικάντε
Καύσιμα πλοίου

Γενικά τα υγρά **καύσιμα του πλοίου**, δηλαδή το πετρέλαιο (fuel oil), καθιερώθηκαν διεθνώς να λέγονται "μπάνκερς" (bunkers) από την αγγλική ονομασία της δεξαμενής καυσίμων μπάνκερ (bunker). Παλαιότερα ως καύσιμη ύλη χρησιμοποιούνταν το κάρβουνο (coal) που σιγά σιγά εκτόπισε τα ιστιοφόρα.

Στη σύγχρονη ναυτιλιακή οικονομία και πρακτική τα έξοδα καυσίμων των πλοίων εντάσσονται στα μεταβλητά έξοδα του πλοίου και υπολογίζονται κατά ταξίδι. Η δε κατανάλωση καυσίμων εξαρτάται από πολλούς παράγοντες που λαμβάνονται υπ΄ όψη στους υπολογισμούς της. Οι παράγοντες αυτοί διακρίνονται σε εσωτερικούς και εξωτερικούς. Εσωτερικοί παράγοντες είναι για παράδειγμα το μέγεθος του πλοίου, ο ναυπηγικός του τύπος, ο τύπος των μηχανών, η κατάστασή τους, η ιπποδύναμη των μηχανών, οι διάφορες ταχύτητες που αναπτύσσονται καθώς και ή μέση ταχύτητα εξ αυτών. Εξωτερικοί παράγοντες θεωρούνται η διάρκεια του ταξιδιού, (το μήκος του πλου), η ταχύτητα που θα αναπτυχθεί, ο χρόνος αναμονής στα αγκυροβόλια, ο χρόνος παραμονής εντός των λιμένων τυχόν επιπρόσθετες χρονικές επιβαρύνσεις από αργίες, απεργίες κλπ.

Έτσι τα συνολικά έξοδα καυσίμων για κάθε πλοίο υπολογίζονται συνήθως σε ετήσιες περιόδους. Ο υπολογισμός αυτός για κάθε πλοίο παριστάνεται από ειδικό μαθηματικό τύπο, που περισσότερο αποδίδει την ακριβέστερη οικονομική εικόνα του πλοίου ως οικονομική μονάδα εκμετάλλευσης και λιγότερο αυτό καθ΄ αυτό το κόστος των καυσίμων του.  Ο ειδικός αυτός τύπος είναι: **Sn**: **Τ** Χ **τ** Χ **μ** Χ **β** Χ **κ**.
:Όπου **Sn** = Όνομα πλοίου (Ship's name), **Τ** = η χωρητικότητα πλοίου σε d.w.t., **τ** = ο αριθμός ταξιδιών του πλοίου μέσα στο έτος (trips), **μ** = ο τύπος και το μέγεθος του πλοίου (αφορά διεθνές στατιστικό στοιχείο, συντελεστή, εκμετάλλευσης κατά τύπο και μέγεθος πλοίου), **β** = η μέση ταχύτητα πλοίου που ανέπτυξε στα ταξίδια του έτους και τέλος **κ** = το κόστος των καυσίμων ανάλογα με την τιμή αγοράς του.

Βέβαια αυτός ο υπολογισμός γίνεται μόνο στα πλοία του εμπορικού ναυτικού όπου αναζητείται κάθε φορά το "όπτιμουμ" της οικονομικής απόδοσης. Αντίθετα στα πολεμικά πλοία υπολογίζεται μόνο ανά ταξίδι, και χρόνο άσκησης, εκτός από εκείνον που διενεργούν οι Διευθύνσεις Καυσίμων της οικείας ανά Χώρα Διοίκησης Ναυτικής Μέριμνας, κατ΄ ετήσια απογραφή προμήθειας και διάθεσης καυσίμων σύμφωνα με τους εγκριθέντες ετήσιους προϋπολογισμούς.

## Σημείωση
*Από τον παραπάνω εξειδικευμένο υπολογισμό καυσίμων των εμπορικών πλοίων γίνεται αντιληπτό πόσο η εξαγόμενη απ΄ αυτόν οικονομική εικόνα ενός πλοίου μπορεί να επηρεάσει σε λήψη σημαντικών αποφάσεων όπως σε εντολή πώλησής του ή παραγγελίας νέων πλοίων, ή αγοράς κατάλληλων πλοίων για συγκεκριμένες μεταφορές είτε κατά είδος φορτίου, είτε κατ΄ απόσταση και όταν μάλιστα προβλέπεται μακρά χρονοναύλωση.

## Δείτε επίσης
*Πετρέλευση
*Ναυτιλιακή κρίση

Κατηγορία:Πλοίο
Κατηγορία:Προϊόντα του πετρελαίου
Χιούμπερτ Ίνγκραμ

Ο **Χιούμπερτ Ίνγκραμ** (*Hubert Alexander Ingraham*, 1947-) είναι πολιτικός, που χρημάτισε πρωθυπουργός στα νησιά Μπαχάμες από το 2007 ως το 2012. 

Γεννήθηκε στις 4 Αυγούστου 1947. Μέλος του Ελεύθερου Εθνικού Κινήματος (FNM), σήμερα είναι πρόεδρος του εν λόγω κόμματος. Υπήρξε ξανά πρωθυπουργός, την περίοδο 1992 - 2002. Την περίοδο 2002-2007 ήταν Αρχηγός της Αντιπολίτευσης. Στις εκλογές που διενεργήθηκαν στις 2 Μαΐου 2007, το κόμμα του Ίνγκραμ πέτυχε μεγάλη νίκη και δύο ημέρες μετά τις εκλογές ο ίδιος ορκίστηκε νέος πρωθυπουργός, διαδεχόμενος τον Πέρι Κρίστι.

Έπειτα από τη διεξαγωγή των εκλογών τον Μάιο του 2012, ο Ίνγκραχαμ ηττήθηκε, παραιτήθηκε από πρωθυπουργός αλλά και από την προεδρία του κόμματός του. Νέος πρωθυπουργός έγινε ξανά ο Πέρι Κρίστι.

## Παραπομπές
* 


## Εξωτερικοί σύνδεσμοι

Κατηγορία:Πρωθυπουργοί των Μπαχαμών
Στάδιο Μαρτίνεθ Βαλέρο

Το **στάδιο Μαρτίνεθ Βαλέρο** βρίσκεται στο Έλτσε της Ισπανίας και είναι η έδρα της Φ.Κ. Έλτσε.

Κατασκευάστηκε το 1976 και χωράει 38.750 θεατές. Το γήπεδο χρησιμοποιήθηκε στο Παγκόσμιο Κύπελλο Ποδοσφαίρου 1982 που έγινε στην Ισπανία. Στις 15 Ιουνίου 1982 σε αυτό το γήπεδο η Ουγγαρία νίκησε με 10-1 το Ελ Σαλβαδόρ μπροστά σε 23.000 θεατές, η μεγαλύτερη νίκη που έχει σημειωθεί ποτέ σε Μουντιάλ.

Κατηγορία:Στάδια ποδοσφαίρου στην Ισπανία
Κατηγορία:Έλτσε ΚΦ
Κατηγορία:Κτίρια και κατασκευές στην Κοινότητα της Βαλένθια
Μαρτινεθ Βαλερο
Κατηγορία:Στάδια Παγκοσμίου Κυπέλλου Ποδοσφαίρου 1982
Αλίκη Διπλαράκου

Η **Αλίκη Διπλαράκου, Λαίδη Ράσελ** (28 Αυγούστου 1912 - 30 Οκτωβρίου 2002) ήταν Μις Ελλάς και η πρώτη Ελληνίδα Μις Ευρώπη (1930).

## Βιογραφία
Γεννήθηκε το 1912 και καταγόταν από την Κρήνη της Μάνης. Ήταν κόρη τού Γεωργίου Διπλαράκου και της Ελένης Νικολέση. Ο πατέρας της είχε το επώνυμο Βαβούλης, αλλά το άλλαξε και έλαβε το επώνυμο της μητέρας του Διπλαράκου· η οικογένεια ζούσε στην Αθήνα. Αδέλφια της Αλίκης ήταν η Νάντα (1912-1966) σύζυγος Ανδρέα Ροδοκανάκη Γάλλου διπλωμάτη, η Χριστίνα (1918-1999) σύζυγος Ανρί Κλωντέλ (γιου του Πωλ και ανιψιού της γλύπτριας Καμίλ Κλοντέλ) και η Εντμέ σύζυγος Σπυρίδωνος Βασιλοπούλου. 

Αναδείχτηκε στον τίτλο της ομορφότερης γυναίκας στην Ελλάδα και μετά στην Ευρώπη σε ηλικία 18 ετών, στο Παρίσι το 1930. Όταν ρωτήθηκε πώς ξεκίνησε η συμμετοχή της, είπε: "Ήμουν με τη μητέρα μου στο τσάι της Βρετανικής πρεσβείας, όταν κάποιος πρότεινε να πάμε να δούμε τον διαγωνισμό ομορφιάς σε ένα θέατρο. Κάποια στιγμή οι κριτές φώναξαν το όνομά μου· νόμισα ότι ήταν αστείο. Προσπάθησα να αρνηθώ, αλλά ο Πρόεδρος της Ελλάδας μου είπε, ότι αυτό θα πρόβαλλε την Ελλάδα και να δεχθώ. Τρεις ημέρες μετά βρέθηκα στο Παρίσι, όπου κέρδισα στον Ευρωπαϊκό διαγωνισμό και έπρεπε να συνεχίσω στο Ρίο". Ήλθε 2η στον διαγωνισμό μις Κόσμος τού Ρίο ντε Ζανέιρο το ίδιο έτος. Περιόδευσε στις ΗΠΑ, δίνοντας διαλέξεις για τον αρχαίο και νέο ελληνικό πολιτισμό. Μιλούσε με ευχέρεια αγγλικά, γαλλικά και ιταλικά. 

Το 1930 ντύθηκε με ανδρικά ρούχα και παραβίασε το άβατο του Αγίου Όρους, πράγμα που ήταν η τρίτη παραβίαση από γυναίκα και το συμβάν έγινε πρωτοσέλιδη είδηση. Το περιοδικό *[[Time]]* αναφέρθηκε σε αυτήν και στον ρόλο των γυναικών στην ιστορία, στο τεύχος 13-7-1953. Προσπάθησε να δοκιμάσει το ταλέντο της στο θέατρο και έπαιξε στο έργο "Προμηθεύς". Έγινε γνωστή διεθνώς εξαιτίας του δεύτερου γάμου της με τον Άγγλο ευπατρίδη Σερ Τζον Ράσελ (1914-1984). Απεβίωσε στις 30 Οκτωβρίου του 2002.

## Προσωπική ζωή
Η Διπλαράκου παντρεύτηκε πρώτα το 1932 τον Πωλ-Λουί Βάιλερ, αεροπόρο και διευθυντή της Gnome et Rhône, βιομήχανο και φιλάνθρωπο, γιο του Λαζάρ Βάιλερ, μηχανικού, βιομήχανου και πολιτικού και της Αλίκης Ζαβάλ. Μαζί απέκτησαν τον Πωλ-Αννίκ Βάιλερ (1933-1998), ο οποίος νυμφεύτηκε την ντόνα Ολυμπία-Εμμανουέλα Τορλόνια ντι Τσιβιτέλα-Τσέζι και απέκτησαν τη Σιβύλλα Βάιλερ, μετέπειτα σύζυγο του Γουλιέλμου των Καπετιδών-Βουρβόνων-Πάρμας πρίγκιπα τού Λουξεμβούργου. Το ζευγάρι χώρισε και το 1945 η Διπλαράκου παντρεύτηκε με τον Βρετανό διπλωμάτη και πρέσβη Τζον Ράσελ, με τον οποίο απέκτησαν άλλα δύο παιδιά: τη Γεωργιάνα-Αλεξάνδρα (1947) και τον Αλέξανδρο-Κάρολο-Θωμά Ράσελ (1950).

## Παραπομπές


## Εξωτερικοί σύνδεσμοι
* Διπλαράκου στο GreekReporter
* Νεκρολογία στην εφημερίδα *[[Καθημερινή]]* (8 Νοεμβρίου 2002)

Κατηγορία:Ελληνίδες μοντέλα
Κατηγορία:Νικήτριες Σταρ Ελλάς
Μογκρέμπ Ατλετίκ ντε Τετουάν

Η **Μογκρέμπ Ατλετίκ ντε Τετουάν** (γαλλικά: *Moghreb Athletic de Tétouan*, *MAT*, αραβικά: المغرب التطواني) είναι ένας μαροκινός σύλλογος ποδοσφαίρου με έδρα το στάδιο Σενιάτ Ρμελ του Τετουάν. Ο σύλλογος ιδρύθηκε το 1922. Το 1956 διαχωρίστηκε από το σύλλογο της Ατλέτικο Τετουάν, λόγω της ανεξαρτησίας του Μαρόκου.

## Ιστορία
Το ποδόσφαιρο στο Τετουάν εμφανίστηκε το 1917 με την ίδρυση των πρώτων συλλόγων της Σπόρτιγκ (Sporting de Tetuán) και της *Ισπανομαροκινής* (El Hispano-Marroquí). Το 1918 οι ομάδες συγχωνευονται και ιδρύεται η *Αθλέτικ* (Athletic Club). Με την ανεξαρτησία του Μαρόκου (η πόλη Τετουάν ανήκε πλέον στο Μαρόκο), η ομάδα διασπάστηκε σε δύο σωματεία, την **Μογκρέμπ Τετουάν** (Moghreb Athletic de Tétouan) και την Ατλέτικο Τετουάν (Club Atlético Tetuán), η οποία συχγωνεύτηκε με την *ΣΝ Θέουτα* (Sociedad Deportiva Ceuta) δημιουργώντας την *ΚΑ Θέουτα* (Club Atlético Ceuta), η οποία με τη σειρά της συγχωνεύτηκε με την ΑΝ Θέουτα (Asociación Deportiva Ceuta) η οποία διαλύθηκε το 2012.

## Επιτυχίες

***[[Πρωτάθλημα ποδοσφαίρου Μαρόκο|1η Κατηγορία Μαρόκο]]**: (2)
::2012, 2014

***2η Κατηγορία Μαρόκο**: (4)
::1965, 1994, 1997, 2005

## Παραπομπές


## Βιβλιογραφία
* *Tetuán y su Atlético* by Julio Parres Aragonés (L'Hospitalet: el autor, 1997)

## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομάδες Μαρόκου
Κατηγορία:Ιδρύσεις αθλητικών συλλόγων το 1922
Κατηγορία:Ιδρύσεις ποδοσφαιρικών ομάδων το 1922
Πανεπιστήμιο Σίτι του Λονδίνου

Το **Πανεπιστήμιο Σίτι του Λονδίνου** (αγγλ.: *City, University of London*) είναι ένα ονομαστό αγγλικό πανεπιστήμιο με έδρα το Λονδίνο. Η λειτουργία του εγκαινιάστηκε το 1894. Το επίσημο όνομα είναι *The City University*.

Το City University βρίσκεται στην καρδιά του Λονδίνου και έχει μακρά παράδοση στις επιστήμες στις οποίες προσφέρει μεγάλη ποικιλία θεμάτων και ειδικοτήτων. Επίσης φημίζεται για την προσφορά ειδικευμένων προγραμμάτων σε οικονομικά και επιχειρησιακά θέματα εκμεταλλευόμενο τη στρατηγική του θέση στο χρηματιστηριακό κέντρο City του Λονδίνου. Την 1η Σεπτεμβρίου του  2016 το City University εντάχθηκε στο Ομοσπονδιακό Πανεπιστήμιο του Λονδίνου. Είναι πλέον ένα από τα 18 κολέγια και εννέα ερευνητικά ιδρύματα που απαρτίζουν το Πανεπιστήμιο του Λονδίνου.

## Απόφοιτοι

Από το πανεπιστήμιο αποφοίτησαν πολλά γνωστά πρόσωπα ανάμεσα στα οποία είναι:

* Τόνι Μπλερ, πρώην Πρωθυπουργός του Ηνωμένου Βασιλείου 
* Μαχάτμα Γκάντι, Ινδός πολιτικός
* Robin Milner, επιστήμονας υπολογιστών
* Dick Olver, πρόεδρος της BAE Systems, μεγαλύτερος στρατιωτικός ανάδοχος στην Ευρώπη.
* Άντριου Γεωργίου, νεαρός Επιχειρηματίας της Χρονιάς
* Άρης Σπηλιωτόπουλος, Υπουργός Τουριστικής Ανάπτυξης
* Στέλιος Χατζηιωάννου, Ελληνοκύπριος επιχειρηματίας 
* Μάρα Ζαχαρέα, ελληνίδα δημοσιογράφος
* Αναστασία Γιαμαλή, ελληνίδα δημοσιογράφος

## Εξωτερικοί σύνδεσμοι
* 
* Πανεπιστήμιο Σίτι του Λονδίνου

Σιτι
Ώρες κοινής ησυχίας

Ως **ώρες κοινής ησυχίας και οι γενικές απαγορεύσεις 24ώρου** χαρακτηρίζεται το χρονικό διάστημα στο οποίο πρέπει να δώσει ένας πολίτης ιδιαίτερη προσοχή να μην ενοχλήσει τρίτους με ηχορύπανση.

## Ελλάδα
### Ορισμός
Στην Ελλάδα οι **ώρες κοινής ησυχίας και οι γενικές απαγορεύσεις 24ώρου** προσδιορίζονται στην «Αστυνομική Διάταξη υπ. αριθ. 3» που δημοσιεύτηκε στο ΦΕΚ Β' 15 – 12.01.1996.

Σύμφωνα με αυτή την διάταξη (Άρθρο 1) οι ώρες κοινής ησυχίας χωρίζονται σε «ώρες μεσημβρινής ησυχίας» και «ώρες νυκτερινής ησυχίας», οι οποίες διαφέρουν την θερινή και την χειμερινή περίοδο, που επίσης ορίζονται από την διάταξη.

## Πηγές


Κατηγορία:Εγκλήματα
Μαύρος Λόγγος Μεσσηνίας

Ο **Μαύρος Λόγγος** είναι ιστορικός οικισμός, που ανήκε στην Κοινότητα Τρικόρφου Μεσσηνίας. Διοικητικά υπαγόταν στη Δημοτική Ενότητα Τρικόρφου, του Δήμου Μεσσήνης. Βρίσκεται σε υψόμετρο 302 μέτρα, νότια του χωριού Τρίκορφο και συνορεύει με το χωριό Μάνεσης, της Δημοτικής Ενότητας Αριστομένους. Περιλαμβάνει καλλιεργήσιμες εκτάσεις με ελαιόδενδρα, συκιές και σταφίδες. Με την Απογραφή του 2011, δεν καταγράφηκαν μόνιμοι κάτοικοι. Αναγνωρίσθηκε ως οικισμός στις 14-03-1971 και προσαρτήθηκε στην Κοινότητα Τρικόρφου. Στις 07-06-2010, προσαρτήθηκε στο Δήμο Μεσσήνης. Το 2021 σταμάτησε να απογράφεται.

## Δείτε επίσης

* Τρίκορφο Μεσσηνίας
* Δήμος Μεσσήνης 
*Βικιθήκη - Ελληνική Απογραφή 2011 - Περιφερειακή Ενότητα Μεσσηνίας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Μεσσήνης
Ρεκρεατίβο δε Ουέλβα

Η **Ρεκρεατίβο δε Ουέλβα** (ισπανικά: *Real Club Recreativo de Huelva*, ισπανική  προφορά ΔΦΑ: [reˈal ˈkluβ rekɾeaˈtiβo ðe ˈwelβa]) είναι αθλητικός σύλλογος της Ισπανίας στην πόλη Ουέλβα της Ανδαλουσίας.

Ιδρύθηκε στις 23 Δεκεμβρίου 1889 ως *Huelva Recreation Club* (Σύλλογος αναψυχής Ουέλβας). Είναι ο αρχαιότερος σύλλογος στην Ισπανία. Χρώματά της είναι το λευκό και το μπλε και έδρα της είναι το Εστάδιο Νουέβο Κολομπίνο, χωρητικότητας 19.800 θέσεων.

## Διακρίσεις
* πρωταθλήματα Ανδαλουσίας : 1903 και 1914
* Φιναλίστ στο Κύπελλο Ισπανίας : 2003

## Εξωτερικοί σύνδεσμοι

* Επίσημη ιστοσελίδα

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1889
Κατηγορία:Ιδρύσεις ποδοσφαιρικών ομάδων το 1889
Στάδιο Νουέβο Κολομπίνο

Το **στάδιο Νουέβο Κολομπίνο** κατασκευάστηκε το 1960 και βρίσκεται στην πόλη Ουέλβα, στην Ανδαλουσία της Ισπανίας. Στο ποδόσφαιρο είναι η έδρα της Ρεκρεατίβο Ουέλβα. Όταν κατασκευάστηκε στοίχισε 14.000.000 €. Οι διαστάσεις του αγωνιστικού χώρου είναι 105 X 68. Το 2001 έγινε ανακατασκευή του γηπέδου.

Κατηγορία:Στάδια ποδοσφαίρου στην Ισπανία
Κατηγορία:Ρεκρεατίβο Ουέλβα
Νουεβο Κολομπινο
Προφήτης Ηλίας

thumb|180px|Ο προφήτης Ηλίας.
Ο **Προφήτης Ηλίας** ήταν Ισραηλίτης προφήτης του Θεού. Ήταν γιος του Σωβάκ και καταγόταν από ένα χωριό της ευρύτερης περιοχής της Γαλαάδ που ονομαζόταν Θέσβη. Κατοικούσε στη γη Γαλαάδ και έδρασε στα χρόνια του βασιλιά Αχαάβ, κατά τον 9ο-10ο αιώνα π.Χ.Το όνομα *Ηλίας* αποτελεί ελληνική  του αντίστοιχου εβραϊκού ονόματος *Ελιγιαχού* (), το οποίο σημαίνει «Ο Θεός μου είναι Ο Γιαχβέ».

## Η φυγή στην έρημο

Ο Αχαάβ βασιλιάς του Ισραήλ, κατά τη βασιλεία του οποίου έζησε ο Προφήτης Ηλίας, καταδίωξε την πατρώα θρησκεία. Ο Προφήτης Ηλίας ήταν πιστός στο Θεό, και μάλιστα έδειχνε τέτοιο ζήλο, που θανάτωσε και όλους τους ιερείς του δαίμονα βάαλ, χωρίς να δείξει έλεος, γι΄αυτό και η γυναίκα του Αχαάβ, Ιεζάβελ, ήθελε να τον σκοτώσει. Ο Προφήτης Ηλίας επειδή φοβήθηκε την Ιεζάβελ, έφυγε με τα πόδια μέσα στην έρημο από το όρος Κάρμηλος, και έφτασε μέχρι το όρος Χωρήβ στη χερσόνησο του Σινά. Εκεί κρύφτηκε σε ένα σπήλαιο.

## Τα θαύματα
Στον προφήτη Ηλία, αποδίδονται ορισμένα θαύματα. Κατά την Παλαιά Διαθήκη κατέβασε τρεις φορές φωτιά από τον ουρανό (Βασιλειών Γ ιη' 39). Κατά το ίδιο βιβλίο, ο προφήτης Ηλίας με τον λόγο του εμπόδισε τη βροχή και δεν έβρεξε ο ουρανός για τριάμισυ χρόνια. Επίσης του αποδίδεται η ανάσταση του νεκρού γιου της Σαραφθίας χήρας. Αναφέρεται ότι στο όρος Χωρήβ είδε τον Θεό. 

Η ιστορία αναφέρει πως ο προφήτης Ηλίας δεν έχει πεθάνει, αλλά αναλήφθηκε με πύρινη άμαξα στον ουρανό, αφού άφησε συνεχιστή του έργου του το μαθητή του, Ελισαίο. Τέλος, στη Μεταμόρφωση του Ιησού, στάθηκε δίπλα Του μαζί με τον Μωυσή. 
thumb|left|180px|Τοιχογραφία του Προφήτη Ηλία

## Η ανάληψη
Στις 20 Ιουλίου, κατά την ορθόδοξη παράδοση, εορτάζεται η μνήμη του προφήτη. Οι ορθόδοξοι δεν εορτάζουν την κοίμηση του, αλλά την ανάληψή του. Από την άλλη, ο απόστολος Παύλος αναφέρει ότι ο Προφήτης Ηλίας δεν ανελήφθη όπως ο Ιησούς στον ουρανό, αλλά άφησε ο Θεός να φανεί ότι ανελήφθη και ο προφήτης Ηλίας ζει στη γη με φθαρτό σώμα, εδώ και χιλιάδες χρόνια τώρα. Έτσι εμφανίστηκε με το υλικό του σώμα ως εκπρόσωπος των ζώντων, στη Μεταμόρφωση του Κυρίου στο όρος Θαβώρ (Ματθ. 17,3). Ο προφήτης Μαλαχίας και ο Ευαγγελιστής Ιωάννης ο Θεολόγος στην Αποκάλυψη, αναφερονται στους δυο μάρτυρες οι οποίοι αναμένεται να εμφανιστούν και να καταδείξουν τον Αντίχριστο. Κατα μια ερμηνεια οι δυο μάρτυρες ειναι ο Ηλιας και ο Ενώχ αλλά θα ηττηθούν και θα σκοτωθούν  , πριν από τη Δευτέρα Παρουσία.

## Υμνολογία
:::::Απολυτίκιο (Ἦχος δ') *Ὁ ἔνσαρκος Ἄγγελος, τῶν Προφητῶν ἡ κρηπίς, *
::*ὁ δεύτερος Πρόδρομος, τῆς παρουσίας Χριστοῦ,*
::*Ἠλίας ὁ ἔνδοξος, *
::*ἄνωθεν καταπέμψας, Ἐλισαίῳ τὴν χάριν,*
::*νόσους ἀποδιώκει, καὶ λεπροὺς καθαρίζει,*
::*διὸ καὶ τοῖς τιμῶσιν αὐτόν, βρύει ἰάματα.*

## Πηγές

## Εξωτερικοί σύνδεσμοι
*Απολυτίκιο του προφήτου Ηλία
*Ιερός Ναός Προφήτη Ηλία | Γαβαλοχώρι Κρήτης

Κατηγορία:Προφήτες της Εβραϊκής Βίβλου
Κατηγορία:Προφήτες του Ισλάμ
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες του Χριστιανισμού
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Προφήτες της Καθολικής και της Ορθόδοξης Εκκλησίας
Ολιβιέ Μπεζανσενό

Ο **Ολιβιέ Μπεζανσενό** (*Olivier Besancenot*, Λεβαλουά-Περέ, 18 Απριλίου 1974) είναι Γάλλος αριστερός πολιτικός, ο οποίος ήταν υποψήφιος στις γαλλικές προεδρικές εκλογές του 2002 και του 2007 για την Επαναστατική Κομμουνιστική Λίγκα (*Ligue communiste révolutionnaire - LCR*), το γαλλικό τμήμα της Τετάρτης Διεθνούς. Το 2002 απέσπασε 1,2 εκατομμύρια ψήφους ή 4,25%, ενώ το 2007 πήρε 1,5 εκατομμύρα ψήφους ή 4,08%, ερχόμενος πέμπτος μετά τους Νικολά Σαρκοζί, Σεγκολέν Ρουαγιάλ, Φρανσουά Μπαϊρού και Ζαν-Μαρί Λεπέν, αλλά πρώτος μεταξύ των υποψηφίων στα αριστερά του Σοσιαλιστικού Κόμματος.

Ο Μπεζανσενό έχει σπουδάσει ιστορία και εργάζεται σαν ταχυδρόμος. 

Τα αιτήματα που πρόβαλλε η καμπάνια του το 2007 ήταν το δικαίωμα στην εργασία, η αύξηση της αγοραστικής δύναμης, το δικαίωμα στην κατοικία, την αύξηση του βασικού μισθού στα 1500 ευρώ καθαρά, την αύξηση όλων των μισθών κατά 300 ευρώ καθαρά, τη δήμευση των άδειων κατοικιών, την απαγόρευση όλων των απολύσεων, την εναντίωση σε όλες τις διακρίσεις. Το κεντρικό του σύνθημα ήταν "Οι ζωές μας αξίζουν περισσότερο από τα κέρδη τους" (*Nos vies valent plus que leur profit*). Υποστηρίζει την πολιτική ανεξαρτησία της αντικαπιταλιστικής αριστεράς από τους Σοσιαλιστές και είναι αντίθετος στη συμμετοχή σε κεντροαριστερές κυβερνήσεις. Στο δεύτερο γύρο των εκλογών του 2007 υποστήριξε την καταψήφιση του υποψήφιου της Δεξιάς, Νικολά Σαρκοζί. http://besancenot2007.org/impression.php3?id_article=1252 https://web.archive.org/web/20070730201920/http://okde.org/4/olivier_besancenot_220407_gr.htm Μετά την εκλογή του Σαρκοζί, ο Μπεζανσενό και η Λίγκα προτείνουν τη δημιουργία ενός μετώπου όλων των κοινωνικών και δημοκρατικών δυνάμεων για να οργανωθεί η αντίσταση στην επικείμενη επίθεση του Σαρκοζί ενάντια στα κοινωνικά δικαιώματα και τους μετανάστες και στον αυταρχισμό του.http://besancenot2007.org/impression.php3?id_article=1432 

## Σημειώσεις


## Δείτε επίσης
*Λέων Τρότσκι
*Τροτσκισμός
*Τέταρτη Διεθνής

## Εξωτερικοί σύνδεσμοι

Κατηγορία:Γάλλοι πολιτικοί
Ευγένιος Αρανίτσης

Ο **Ευγένιος Αρανίτσης** (Κέρκυρα, 5 Οκτωβρίου 1955) είναι Έλληνας ποιητής, μυθιστοριογράφος και δοκιμιογράφος. Το 1986, σε συνεργασία με τον Οδυσσέα Ελύτη, εξέδωσαν το λεύκωμα *Το δωμάτιο με τις εικόνες*. Η συλλογή *Σε ποιον ανήκει η Κέρκυρα* απέσπασε το κρατικό βραβείο λογοτεχνίας για το δοκίμιο. Από το 1978 μέχρι το 2014 αρθρογραφούσε στην εφημερίδα *[[Ελευθεροτυπία]]*. Από τις αρχές της δεκαετίας του ’90 ασχολείται με τη σύνθεση ενός μεγάλων διαστάσεων ποιητικού έργου (*Μορφολογία*), του οποίου προδημοσιεύσεις έχουν εμφανιστεί κατά καιρούς σε λογοτεχνικά περιοδικά. Το 2007, το περιοδικό *Πόρφυρας* τού αφιέρωσε ένα ειδικό τεύχος. Την ίδια χρονιά, το μυθιστόρημά του *Λεπτομέρειες για το τέλος του κόσμου* κυκλοφόρησε στα γαλλικά από τις εκδόσεις Flammarion. 

## Βιβλιογραφία

*Το δωμάτιο με τις εικόνες, Ίκαρος 1986
*Αφρική, Ίκαρος 1988
*Ποιήματα & Πράξεις, Ίκαρος 1990 καί β’ έκδοση με προσθήκη 1993
*Λεπτομέρειες για το τέλος του κόσμου, Ίκαρος 1993, Νεφέλη 1998
*Ιστορίες που άρεσαν σε μερικούς ανθρώπους που ξέρω, Ίκαρος 1995, Νεφέλη 1999
*Φυσική, Ίκαρος 1995
*Η Θάλασσα, Νεφέλη 1998
*Ο Ελύτης για παιδιά & ερωτευμένους, Πατάκης 2000
*Σε ποιόν ανήκει η Κέρκυρα, Νεφέλη 1999
*Orphan Drugs, Ιστός 1999
*Καλοκαίρι στον σκληρό δίσκο, Νεφέλη 2002
*Late Antiquity, *Ποίηση*, τχ22, 2003

## Παραπομπές

## Σύνδεσμοι

*paradoxa.gr — εβδομαδιαία συνδρομητική διαδικτυακή στήλη
*Παλιά βιβλιοκριτικά κείμενα του Ευγένιου Αρανίτση στην Ελευθεροτυπία, από το Αρχείο του ΑΠΘ
*Δεκαεπτά ποιήματα από το ''Καλοκαίρι στον σκληρό δίσκο'' (Νεφέλη, 2002) 
*Δοκίμιο του Δημήτρη Δημηρούλη για την ποιητική συλλογή ''Orphan Drugs'' (Ιστός, 1999) του Ευγένιου Αρανίτση, δημοσιευμένο στο αφιέρωμα που του έκανε το κερκυραϊκό λογοτεχνικό περιοδικό ''Πόρφυρας'' (τεύχος 122, Μάρτιος 2007)

Κατηγορία:Έλληνες συγγραφείς του 20ού αιώνα
Γαλλικές προεδρικές εκλογές (2007)

Οι **γαλλικές προεδρικές εκλογές του 2007** έγιναν σε δύο γύρους, στις 22 Απριλίου και στις 6 Μαΐου, και ανέδειξαν νικητή τον Νικολά Σαρκοζί, υποψήφιο με το δεξιό κόμμα Ένωση για ένα Λαϊκό Κίνημα. Η θητεία του Σαρκοζί ξεκινάει από τις 16 Μαΐου και διαρκεί πέντε χρόνια. Και στους δύο γύρους των εκλογών παρατηρήθηκε αυξημένη συμμετοχή.

## Αποτελέσματα
Πίνακας αποτελεσμάτων - με τη σειρά των ψήφων που έλαβαν οι υποψήφιοι στον πρώτο γύρο. Επίσημα αποτελέσματα από το γαλλικό Συνταγματικό Συμβούλιο. 

Πηγή: Απόφαση της 19ης Μαρτίου 2007 του Συνταγματικού Συμβουλίου.
Δεύτερος γύρος: Πηγή: Υπουργείο Εσωτερικών, 7 Μαΐου 2007, στις 00:30 με το 98% των αποτελεσμάτων καταμετρημένο.

2007
Κατηγορία:Εκλογές του 2007
Στάδιο Τζουζέπε Μεάτσα

Το **Στάντιο Τζιουζέπε Μεάτσα** (ιταλικά: *Stadio Giuseppe Meazza*), είναι γήπεδο ποδοσφαίρου και βρίσκεται στο Μιλάνο της Ιταλίας. Είναι η έδρα της Μίλαν και της Ίντερ. Ιδιοκτησιακά ανήκει στο Δήμο του Μιλάνου.

Η ιδέα για την κατασκευή του ανήκει στον τότε πρόεδρο της Μίλαν Πιέρο Πιρέλι (Piero Pirelli) ο οποίος ήθελε ένα γήπεδο αποκλειστικά για ποδόσφαιρο. Βρίσκεται στην περιοχή του Μιλάνου *Σαν Σίρο* απ' όπου πήρε και το πρώτο του όνομα **Στάντιο Σαν Σίρο** (Stadio San Siro). Με τη δημιουργία του αποτέλεσε έδρα αποκλειστικά για τους Ροσονέρι (οι Νερατζούρι που προγενέστερα χρησιμοποιούσαν το αριστοκρατικό *Αρένα Τσίβικα* στο κέντρο της πόλης, μετακόμισαν εκεί το 1947).Στις 3 Μαρτίου του 1980 μετονομάστηκε προς τιμήν του Τζιουζέπε Μεάτσα, παλαιού ποδοσφαιριστή των δύο ομάδων του Μιλάνου καθώς και της εθνικής Ιταλίας.

Η έναρξη των εργασιών κατασκευής του έγινε το 1925 και εγκαινιάστηκε στις 19 Σεπτεμβρίου 1926 όταν μπροστά σε 35.000 θεατές η Ίντερ νίκησε την Μίλαν 6-3. Η πρώτη ανακαίνιση έγινε το 1939 όπου αυξήθηκαν και θέσεις των θεατών σε 65.000. Το 1956 γίνεται ανακαίνιση και προστίθενται δύο σειρές που αυξάνουν τους θεατές σε 150.000. Το 1985 μετά τα γεγονότα του ''Χέιζελ'' η χωρητικότητά του μειώνεται σε 90.000 για λόγους ασφαλείας. Το γήπεδο χρησιμοποιήθηκε για το Μουντιάλ του 1990 και ανακαινίστηκε για άλλη μια φορά πριν τους αγώνες. Προστέθηκαν επιπλέον θέσεις και αυξήθηκε η χωρητικότητα του. Ο αγωνιστικός χώρος έχει μήκος 105 μέτρα και πλάτος 68 μέτρα.

## Εικόνες

 Milano - quartiere Harar - grattacielo orizzontale G.JPG|Εξωτερική όψη του σταδίου
 San Siro Stadium (Meazza) panorama empty.jpg|Άποψη του σταδίου


## Παραπομπές


## Εξωτερικοί σύνδεσμοι

* Επίσημη ιστοσελίδα
* Τζιουζέπε Μεάτσα - Ο Πεπίνο

Κατηγορία:Στάδια ποδοσφαίρου στην Ιταλία
Κατηγορία:Κτίρια και κατασκευές στο Μιλάνο
Κατηγορία:Αθλητικές εγκαταστάσεις στην Ιταλία
Κατηγορία:ΦΚ Ιντερνατσιονάλε Μιλάνο
Κατηγορία:ΑΚ Μίλαν
Κατηγορία:Στάδια Παγκοσμίου Κυπέλλου Ποδοσφαίρου 1990
Καμορίνο

Ο **Καμορίνο** (ιταλικά: *Camorino*) είναι δήμος της επαρχίας Μπελλινζόνα στην Ελβετία. Έχει πληθυσμό 2.346 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Ελβετίας
Καντενάτσο

Το **Καντενάτσο** (ιταλικά: *Cadenazzo*) είναι κωμόπολη της επαρχίας Μπελλινζόνα στην Ελβετία. Έχει πληθυσμό  κατοίκους.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

 

Κατηγορία:Γεωγραφία της Ελβετίας
Ακρόπολις (εφημερίδα)

Η ***Ακρόπολις*** ήταν ελληνική εφημερίδα με έδρα την Αθήνα. Ιδρύθηκε το 1883 από τον Βλάση Γαβριηλίδη και άρχισε να εκδίδεται από τις 30 Οκτωβρίου του ιδίου έτους. Έπαιξε μεγάλο ρόλο στο γλωσσικό ζήτημα. Η έκδοση της εφημερίδας *Ακρόπολις* από πολλές απόψεις αποτέλεσε σταθμό στην ελληνική δημοσιογραφία.

Η εφημερίδα αποτελούσε συνέχεια της δισεβδομαδιαίας έκδοσης *[[Μη Χάνεσαι]]*, που εξέδιδε ο Γαβριηλίδης από το 1880. Ήταν φιλελεύθερη και αντιπροσώπευε προοδευτικές ιδέες. Στην εφημερίδα έγραψαν πολλοί εκπρόσωποι της πνευματικής κίνησης του τόπου. Δεν έλειψαν οι περιπτώσεις που η *Ακρόπολις* έγινε στόχος του όχλου όπως στα γεγονότα των Ευαγγελικών, όπου εκατοντάδες άτομα κατέστρεψαν τα τυπογραφεία της εφημερίδας μετά τη δημοσίευση του Ευαγγελίου στη δημοτική γλώσσα.

Η έκδοση της διακόπηκε το 1921, οκτώ μήνες μετά τον θάνατο του εκδότη της. Ξεκίνησε την επανέκδοσή της το 1929 μέχρι το 1945. Μετά από ολιγόμηνη διακοπή συνέχισε να εκδίδεται μέχρι το 1989, οπότε διέκοψε επί χρόνια για οικονομικούς λόγους. Άρχισε να εκδίδεται και πάλι το 1998 αλλά έκλεισε ξανά.

## Παραπομπές

Κατηγορία:Πρώην εφημερίδες με τόπο έκδοσης την Ελλάδα
Κατηγορία:Πρώην εφημερίδες με τόπο έκδοσης την Αθήνα
Κατηγορία:Πρώην εφημερίδες στην ελληνική γλώσσα
Κατηγορία:Ιστορικές ελληνικές εφημερίδες
Βιέλουν

Το **Βιέλουν** (πολωνικά: *Wieluń*) είναι πόλη της νοτιοανατολικής Πολωνίας.

## Ιστορία

Την 1η Σεπτεμβρίου 1939, στο Βιέλουν έγινε ίσως η πρώτη επίθεση του Β' Παγκόσμιου Πολέμου. Η πόλη βομβαρδίστηκε από την γερμανική Luftwaffe. Γερμανικά βομβαρδιστικά αεροπλάνα κατέστρεψαν το μεγαλύτερο μέρος του κέντρου της πόλης και σκοτώσανε 1.200 πολίτες. Περίπου 75% όλων των κτιρίων του Βιέλουν καταστράφηκε.
[thumb|250px|left|Το κέντρο του Βιέλουν μετά το [γερμανία|γερμανικό βομβαρδισμό την 1 Σεπτεμβρίου του 1939]]

## Παραπομπές


## Εξωτερικοί σύνδεσμοι
* 
* Επίσημος ιστότοπος   

Κατηγορία:Πόλεις του Βοεβοδάτου Λοτζ
Κατηγορία:Πόλεις της Πολωνίας
Κατηγορία:Βοεβοδάτο Σιέρατς (1339-1793)
Κατηγορία:Πόβιατ Βιέλουν
Κατηγορία:Κυβερνείο Κάλις
Κατηγορία:Βοεβοδάτο Λοτζ (1919-1939)
Μπουκαμβίλια

Η **μπουκαμβίλια** ή *βουκαμβίλια* (χωρίζεται στα είδη: ) είναι γένος αγγειόσπερμο, δικότυλο φυτό και ανήκει στην τάξη των καρυοφυλλώδων και στην οικογένεια των Νυκταγινοειδών/Νυκταγινίδων.

## Ονομασία
Το γένος των φυτών αυτών ονομάστηκε προς τιμήν του Γάλλου εξερευνητή Λουί-Αντουάν ντε Μπουγκαινβίλ, αφού καταγράφηκε σε μία από τις εξερευνητικές αποστολές του.

## Χαρακτηριστικά
Είναι θάμνος ή μικρό δέντρο με καταγωγή από τη Νότια Αμερική και τα περισσότερα από τα είδη της φέρουν μεγάλα αγκάθια.

Η μπουκαμβίλια είναι φυλλοβόλο φυτό, τα φύλλα της φέρουν μίσχους είναι ακέραια, μεγάλα, χνουδωτά και έχουν σχήμα καρδιάς ή νεφρού.
Τα άνθη της είναι όμορφα, ζωηρόχρωμα, μετρίου μεγέθους σε ποικίλους χρωματισμούς. Η υφή τους είναι χάρτινη και με την πάροδο μερικών εβδομάδων πέφτουν και αντικαθίστανται με καινούργια. Υπάρχει σε διάφορες ποικιλίες χρωμάτων όπως: Μπορντώ , Βυσσινί , Φούξια , Ρόζ , Λευκό , Κίτρινο , Μωβ, Πορτοκαλί. 
Οι βλαστοί της μπουκαμβίλιας είναι ξυλώδεις και διακλαδώνονται, αναρριχώνται και φτάνουν σε ύψος και τα 12 μέτρα. 
Πολλαπλασιάζεται με μοσχεύματα αρκετά εύκολα και δεν αντιμετωπίζει προβλήματα με τη σύνθεση του εδάφους.
Είναι ευαίσθητη στο ψύχος και αγαπά τις ηλιόλουστες περιοχές.

## Ποικιλίες
Έχουν δημιουργηθεί πολλές καλλωπιστικές ποικιλίες και σήμερα είναι από τα πολύ διαδεδομένα καλλωπιστικά φυτά.
Καλλιεργείται σε γλάστρες, κήπους και πάρκα σε ολόκληρη την Ελλάδα αποτελώντας ένα κλασικό ανοιξιάτικο φυτό.


Αρχείο: Starr_030418-0058_Bougainvillea_spectabilis.jpg|Μπουκαμβίλια η κοινή (Bougainvillea spectabilis).
Αρχείο:Megalo Horio.jpg|Μπουκαμβίλια στο Μεγάλο Χωριό της Τήλου.


## Παραπομπές


## Εξωτερικοί σύνδεσμοι
* 
* 
* Germplasm Resources Information Network: ''Bougainvillea''

Κατηγορία:Νυκταγινοειδή
Κατηγορία:Αναρριχώμενα φυτά
Κατηγορία:Καλλωπιστικά φυτά
Κατηγορία:Χλωρίδα της Νότιας Αμερικής
Κατηγορία:Άνθη